**Sat.1**|  |
| **Šalis** | Vokietija |
| **Rodoma** |  Vokietija, taip pat kitos Europos šalys (kabeliniais ir palydoviniais signalais) |
| **Savininkas** | ProSiebenSat.1 Media |
| **Transliavimopradžia** | 1984 m. sausio 1 d. (SD)2010 m. sausio 31 d. (HD) |
| **Vaizdoformatas** | 576i (16:9 SDTV)1080i (HDTV) |
| **Šūkis** | *Freut euch drauf* |
| **Ankstesnispavadinimas** | PKS |
| **Seseriniskanalas (-ai)** | ProSiebenKabel einsSixxSat.1 EmotionsSat.1 GoldProSieben FunProSieben Maxxkabel eins classics |
| **Internetosvetainė** | www.sat1.de |

**Sat.1** (rašoma **SAT.1**) – privatus Vokietijos TV kanalas, transliuojamas iš Miuncheno. TV kanalas priklauso „ProSiebenSat.1 Media" grupei, kurią valdo „Providence Equity". Pastarajai kompanijai priklauso Baltijos šalyse transliuojami TV3, TV6, TV8 ir Power Hit Radio.
„ProSiebenSat.1 Media" įkūrėjas Leo Kirch.

Austrijoje, Šveicarijoje transliuojamos adaptuotos SAT.1 programos vokiečių kalba, bet skiriasi reklamos blokai ir yra kelios vietinės laidos. SAT.1 TV siųstuvais transliuojamas ir Liuksemburge.

Istorija
--------

1984 m. sausio 1 d. dieną prieš RTL plus pradžią, startavo kabeliniais televizijos tinklais ir palydovu transliuojamas televizijos kanalas. 9:58 val. iš Liudvigshafeno prie Reino pasirodė pirmoji „PKS" (Programmgesellschaft für Kabel- und Satellitenrundfunk) transliacija. Tuometinis generalinis direktorius Jürgen Doetz ir vedėja Irene Joest 10:30 val. žiūrovus pasveikino žinute: „Gerbiamosios ponios ir ponai, šiuo metu esate pirmosios Vokietijos Federacinės Respublikos privačios televizijos starto liudininkai". Nuo 10:33 val. buvo transliuojami fejerverkai, kurių fone skambėjo Georgo Frydricho Hendelio muzika.

Tuometinį PKS galėjo žiūrėti tik 1200 namų ūkių Liudvigshafene bei TV žiūrovai, pagaunantys Europos palydovo ESC 1 signalą.

1985 m. sausio 1 d. PKS pakeitė pavadinimą į SAT.1.

1987 m. spalio 1 d. SAT.1 tapo antruoju privačiu televizijos transliuotoju, kuris pradėjo rodyti kasdieninę rytinę laidą (vok. „Guten Morgen mit Sat.1", liet. „Labas rytas su Sat.1").

Nuo 1989 m. gruodžio 8 d. TV kanalas transliuojamas Astra palydovu.

1990 m. rugsėjo 12 d. Sat.1 transliacijos centras perkeltas į Maincą, kur išbuvo iki 1999 m. rugpjūčio 30 d. kuomet perkeltas į Berlyną.

1991 m. sausį po TV programos daugiau nebebuvo rodoma testinė TV lentelė. Tuomet Sat.1 eteryje pasirodydavo teletekstas. Nuo 1993 m. vidurio SAT.1 tapo 24 valandas transliuojančiu TV kanalu.

1992 m. SAT.1 pirmą kartą TV istorijoje žiūrovams nekoduotai pradėjo transliuoti „Bundesliga" futbolo rungtynes. Šias teises SAT.1 išsaugojo iki 2003 m.

1995 m. SAT.1 pasirinko rizikingą kelią atsisakydami „Prime Time" 20:15 val. ir laidas bei filmus pradėdavo 20:00 val. Tačiau dėl Vokietijos nacionalinio TV kanalo ARD pagrindinių žinių „Tageschau" 20:00 val. SAT.1 tuo laiku reitingai labai krito. 1997 m. kanalas nusprendė vėl grįžti į 20:15 val. grafiką. Taip visi populiariausi vokiečių TV kanalai ir toliau turėjo 20:15 Prime Time, kuris išliko iki šiandienos.

2000 m. spalio 2 d. SAT.1 susijungė kartu su kitu TV kanalu ProSieben (kai kur PRO7) ir tapo grupe „ProSiebenSat.1 Media". Šiuo metu šiai medijos grupei taip pat priklauso Kabel 1, ProSieben FUN, SAT.1 emotions, Kabel eins CLASSICS, SAT.1 Gold, ProSieben MAXX, sixx, Kabel eins Doku.

2008 m. lapkričio 13 d. pranešta, kad „ProSiebenSat.1 Media" kraustosi iš Berlyno į Miuncheną. Taupant buvo atleista 225 darbuotojai, keitėsi valdyba. 2009 m. sausio 20 d. Berlyno *Mitte* rajone įvyko darbuotojų streikas, kuriame dalyvavo apie 600 grupės darbuotojų.

2010 m. sausio 31 d. SAT.1 pradedamas transliuoti Astra HD+ palydovu ir taip pradedamos HD transliacijos.

Rinkos dalis
------------

Sat.1 auditorijos (asm. nuo 3 metų) dalis televizijos rinkoje 1987–2016 m.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Metai | Asm. nuo 3 metų |
| --- | --- |
| 1987 | 01,5 % |
| 1988 | 05,8 % |
| 1989 | 08,5 % |
| 1990 | 09,0 % |
| 1991 | 10,6 % |
| 1992 | 13,1 % |
| 1993 | 14,4 % |
| 1994 | 14,9 % |
| 1995 | 14,7 % |
| 1996 | 13,2 % |

 | 

| Metai | Asm. nuo 3 metų |
| --- | --- |
| 1997 | 12,8 % |
| 1998 | 11,8 % |
| 1999 | 10,8 % |
| 2000 | 10,2 % |
| 2001 | 10,1 % |
| 2002 | 09,9 % |
| 2003 | 10,2 % |
| 2004 | 10,3 % |
| 2005 | 10,9 % |
| 2006 | 09,8 % |

 | 

| Metai | Asm. nuo 3 metų |
| --- | --- |
| 2007 | 09,6 % |
| 2008 | 10,3 % |
| 2009 | 10,4 % |
| 2010 | 10,1 % |
| 2011 | 10,1 % |
| 2012 | 9,4 % |
| 2013 | 8,2 % |
| 2014 | 8,1 % |
| 2015 | 7,9 % |
| 2016 | 7,3 % |

 |

Logotipai
---------

* Nuo 1985 m. sausio 11 d. iki 1986 m.Nuo 1985 m. sausio 11 d. iki 1986 m.
* Nuo 2011 m. rugpjūčio 16 d. iki 2016 m. spalio 11 d.Nuo 2011 m. rugpjūčio 16 d. iki 2016 m. spalio 11 d.
* Nuo 2016 m. spalio 12 d. iki dabarNuo 2016 m. spalio 12 d. iki dabar
* HD logo nuo 2016 m. spalio 12 d. iki dabarHD logo nuo 2016 m. spalio 12 d. iki dabar

Išnašos
-------

1. 1 2 3  „Fernseh-Kult Sat.1". Fernseh-kult.chapso.de. Nuoroda tikrinta 2010-12-21.[neveikianti nuoroda]
2. ↑  „Marktanteil 2016". agf.de. Suarchyvuotas originalas 2017-02-02. Nuoroda tikrinta 2017-02-15.

Nuorodos
--------

* Oficiali svetainė (vokiečių k.)